SACENSĪBU NOLIKUMS

**BALTIJAS U14 MEITEŅU 3X3 HOKEJA TURNĪRS**

1. **Mērķis un uzdevumi**

1.1. Baltijas U14 meiteņu 3x3 hokeja turnīra (turpmāk – Sacensības) mērķis ir veicināt U14 vecuma grupas spēlētāju hokeja prasmju pilnveidi un pozitīvas konkurences veidošanos caur vienaudžu (viena vecuma grupu spēlētāju) mācīšanos.

1.2. Pilnveidot Latvijas, Lietuvas un Igaunijas labāko attiecīgās vecuma grupas hokejistu sniegumu, savstarpējo sadarbību, veicināt godīgas spēles un iekļaujošas un vienlīdzīgas sporta vides veidošanu starp vienaudžiem.

1.3. Veicināt 3x3 hokeja atpazīstamību un pilnveidi.

1.4. Sacensību uzdevums ir noskaidrot labāko U14 meiteņu 3x3 hokeja komandu Baltijā.

1. **Sacensību organizators**

2.1. Sacensību organizators ir biedrība “Latvijas Hokeja federācija”, reģ.Nr. 40008022294, juridiskā adrese: Augšiela 1, Rīga, LV-1009, e-pasts: lhf@lhf.lv, tālr. +371 67565614 (turpmāk – LHF) sadarbībā ar Lietuvas Hokeja federāciju un Igaunijas Hokeja federāciju (turpmāk visi kopā saukti – Organizatori).

2.2. Par sacensībām atbildīgā persona: LHF sieviešu hokeja attīstības projektu vadītāja Agnese Kārkliņa, e-pasts: agnese.karklina@lhf.lv, tālr. +371 22480252.

1. **Sporta sacensību norises vieta un laiks**

3.1. Sacensību norises vieta: Daugavas ledus halle, Augšiela 1, Rīga.

3.2. Sacensību norises laiks: 01.06.2024. no plkst. 14:30 līdz 18:00 un 02.06.2024. no plkst. 10:30 līdz 14:00.

1. **Sacensību dalībnieki**

4.1. Sacensību dalībnieki ir hokeja spēlētājas (meitenes), kuras:

4.1.1. Pārstāv kādu Latvijas, Lietuvas un Igaunijas sporta skolu/klubu/komandu;

4.1.2. Ir dzimušas no 2010.gada 1.janvāra līdz 2014.gada 31.decembrim.

4.2. Spēlētāju dalība, kuras neatbilst 4.1. punktam, tiek izvērtēta individuāli, saņemot apstiprinājumu no Organizatoriem.

4.3. Kopējais dalībnieku skaits: 65 dalībnieki (5 komandas x 10 - 13 spēlētāji komandā).

4.4. Spēlētājiem dalība turnīrā ir bezmaksas.

1. **Sacensību norises kārtība un uzvarētāju noteikšana**

5.1. Sacensības tiek rīkotas atbilstoši Starptautiskās Ledus Hokeja Federācijas (*International Ice Hockey Federation*) 3x3 hokeja noteikumiem un Sacensību kalendāram:

|  |
| --- |
| **KALENDĀRS** |
| **SPĒLES NR.** | **01.06.2024.** | **LAIKS** |
| 1 | Rīga | Zemgale | 14.30 |
| 2 | Skatas | Reģioni | 14.30 |
| 3 | Estonia | Rīga | 15.00 |
| 4 | Zemgale | Skatas | 15.00 |
|   | Pauze | 15.30 |
| 5 | Reģioni | Estonia | 16.00 |
| 6 | Skatas | Rīga | 16.00 |
| 7 | Reģioni | Zemgale | 16.30 |
| 8 | Estonia | Skatas | 16.30 |
|   | Pauze | 17.00 |
| 9 | Rīga | Reģioni | 17.15 |
| 10 | Zemgale | Estonia | 17.15 |
| **SPĒLES NR.** | **02.06.2024.** | **LAIKS** |
| 11 | Rīga | Zemgale | 10:30 |
| 12 | Skatas | Reģioni | 10:30 |
| 13 | Estonia | Rīga | 11:00 |
| 14 | Zemgale | Skatas | 11:00 |
|   | Pauze | 11:30 |
| 15 | Reģioni | Estonia | 12:00 |
| 16 | Skatas | Rīga | 12:00 |
| 17 | Reģioni | Zemgale | 12:30 |
| 18 | Estonia | Skatas | 12:30 |
|   | Pauze | 13:00 |
| 19 | Rīga | Reģioni | 13:15 |
| 20 | Zemgale | Estonia | 13:15 |

5.2. Katru spēli uzrauga LHF nozīmēti sacensību tiesneši.

5.3. Viena spēle tiek aizvadīta vienā hokeja laukuma zonā.

5.4. Kopējais spēļu skaits: 20 spēles. Spēļu kalendārs un statistika pieejama tīmekļvietnē: <https://lhf.lv/lv/subtournament/650>

5.5. Vienas spēles ilgums: 2 periodi x 12 minūtes ar maiņas signālu ik pēc 45 sekundēm.

5.6. Sacensībās tiek aizvadītas 2 apļa izspēles, kur 5 komandas izspēlē 2 spēles ar katru no komandām. Pēc divu apļu izspēles komandas tiek sarindotas pēc punktu skaita no 1.-4. vietai.

5.7. Ja spēle pēc pamatlaika noslēdzas neizšķirti, tiek nozīmēti soda metieni (līdz pirmajai kļūdai). Soda metienus katru reizi jāizpilda citai komandas spēlētājs. Atkārtoti soda metienu spēlētājs drīkst izpildīt tikai tad, ja katrs komandas laukuma spēlētājs ir izpildījis soda metienu.

5.8. Punkti komandām pēc apļa izspēles tiek piešķirti pēc sekojoša principa:

5.8.1. Uzvaru pamatlaikā - 3 punkti;

5.8.2. Uzvaru pēcspēles metienos - 2 punkti;

5.8.3. Zaudējums pēcspēles metienos - 1 punkts;

5.8.4. Zaudējumu pamatlaikā - 0 punkti.

5.9. Ja Sacensību ietvaros pēc divu apļu izspēles divām vai vairāk komandām ir vienāds punktu skaits, augstāku vietu ieņem komanda, kura atbilst uzskaitītajiem kritērijiem, kas ir sarindoti atbilstoši svarīguma pakāpei:

5.9.1. Vairāk punktu savstarpējās spēlēs;

5.9.2. Labāka vārtu attiecība savstarpējās spēlēs;

5.9.3. Vairāk gūto vārtu savstarpējās spēlēs;

5.9.4. Vairāk uzvaru visās Sacensību spēlēs;

5.9.5. Vairāk gūto vārtu visās Sacensību spēlēs;

5.9.6. Labāka vārtu starpība visās Sacensību spēlēs;

5.9.7. Mazāka komandas soda minūšu summa Sacensībās;

5.9.8. Mazāk spēlētāju saņēmuši “Spēles sodu” (MP-25 min);

5.9.9. Ar izlozes palīdzību.

5.10. Noslēgumā ar kausu, medaļām un balvām tiek apbalvotas pirmās trīs vietas ieguvušās komandas un to spēlētāji.

1. **3x3 noteikumi un pārkāpumu soda piemērošana**
	1. Sacensības tiek aizvadītas atbilstoši 3x3 hokeja noteikumiem un bez spēka paņēmieniem.
	2. Spēlēs norit bez pārtraukuma, spēles tiesnesis izdara tikai pirmo iemetienu katrā periodā. Atkārtots iemetiens tiek izdarīts tikai tad, ja ripa atstāj spēles laukumu.
	3. Sacensību ietvaros tiek veidota tikai komandas statistika (iemestie – ielaistie vārti un komandas sodu daudzums). Sacensībās netiek veidota spēlētāju individuālā statistika.
	4. Viena spēles maiņa ilgst 45 sekundes. Ik pēc 45 sekundēm atskan spēles maiņas signāls (trīs pīkstieni).
	5. Vienlaicīgi laukumā atrasties drīkst 3 laukuma spēlētāji un vārtsargs.
	6. Ja spēles laikā tiek fiksēts noteikumu pārkāpums, sods tiek piemērots nākamās maiņas ietvaros. Mazākais spēlētāju skaits, kas var atrasties laukumā ir 2 pret 3. Ja vienas maiņas ietvaros tiek piemēroti divi vai vairāk sodi, katrs nākamais sods pārceļas uz nākamo maiņu (piemēram, 2 sodi – 2 maiņas tiek spēlēts mazākumā, 3 sodi – 3 maiņas, u.tt.).
	7. Par pārkāpumu “neatļauts spēka paņēmiens” tiek piemērots lielais sods (5 minūtes). Saņemot lielo sodu (5 minūtes), spēlētājs vairs nedrīkst piedalīties konkrētajā spēlē.
2. **Citi noteikumi**

7.1. Dalībniekiem un sacensību apmeklētājiem ir jāievēro Sacensību organizatora un Sacensību norises vietas noteiktie kārtības noteikumi.

7.2. LHF ir tiesības noteikt izmaiņas un/vai precizējumus šī nolikuma ietvaros.

7.3. Neskaidrību risināšanai par pamatu tiek noteikta šī nolikuma redakcija latviešu valodā.

7.4. Oficiālā spēļu pārraide tiek noteikta vietnē latvijashokejs.tv. Jebkura cita ar LHF nesaskaņota filmēšana un/vai spēļu translācija ir aizliegta.